Suomi jääkiekon nuorten maailmanmestaruuskilpailuissa 2016

Suomi pelasi jääkiekon nuorten maailmanmestaruuskilpailuissa 2016 Helsingissä ja voitti mestaruuden. Suomi tuli kisoissa alkulohkossaan toiseksi. Loppuottelussa Suomi voitti Venäjän maajoukkueen jatkoerässä lukemin 3-4.

 Ottelut 
 Harjoitusottelut 

 Suomen alkulohko-ottelut 
Otteluiden alkamisajat paikallisia aikoja. 

 Puolivälieräottelu 
Suomi oli puolivälieräottelussa Kanadaa vastaan ensimmäisessä erässä 0-2-tappiolla, mutta viimeisillä sekunneilla Patrik Laine kavensi pelin tilanteeseen 1-2.

Toisessa erässä Antti Kalapudas tasoitti ottelun, mutta Kanada meni jälleen 2-3-johtoasemaan Lawson Crousen tekemällä maalilla. Tällöin Suomen maalivahdiksi vaihdettiin Veini Vehviläisen tilalle Kaapo Kähkönen.Kesken pelin maaliin tullut Kähkönen selvisi tiukasta paikasta: ”Se on päästä kiinni”; HS 2.1.2016  Toisen erän jälkeen tilanne oli Suomelle 4-3.

Kolmannessa erässä Mitchell Marner tasoitti pelin ylivoimalla. Sebastian Aho vei Suomen 5-4-johtoon, mutta Marner tasoitti taas ylivoimalla. Kanadan rangaistukset ottelun loppuminuuteilla olivat ratkaisevia: Kanadan Jake Virtanen otti ensin 2+2 minuutin jäähyn, ja sen jälkeen Joe Hicketts purki alivoimalla kiekon päätyverkkoon, josta seurauksena hänkin sai kahden minuutin rangaistuksen.Suomen voittomaalin tehnyt Laine: ”Maila on aina kuuma, mutta kerrankin mieskin oli”; HS 2.1.2016  Patrik Laine teki Suomen voittomaalin viidellä kolmea vastaan ja näin ollen Suomi pudotti edeltävä vuoden mestaruuden voittaneen Kanadan jatkosta maalein 6-5.

 Välieräottelu 
4. tammikuuta 2016 pelatun välierän aloitus oli haastava Suomelle, kun ensimmäinen erä päättyi Ruotsin maajoukkueelle 1-0. Toisessa erässä Roope Hintz tasoitti pelin, jonka jälkeen Antti Kalapudas vei Suomen 1-2-johtoon ylivoimalla. Kolmas erä oli maaliton. Ruotsi sai pidettyä Suomen tehoketjuna tunnetun Laine–Aho–Puljujärvi maalittomana. Onnistujat löytyivätkin ottelussa kolmannesta ketjusta Rantanen–Hintz–Kalapudas: Hintz ja Kalapudas tekivät maalit ja joukkueen kapteenina toiminut Rantanen oli syöttäjänä kummassakin maalissa.Nuoret Leijonat MM-finaaliin! – Ruotsin kaatajat löytyivät kolmosketjusta; MTV 4.1.2016 Ruotsi-Suomi-pelin yhteenveto; IIHF

 Loppuottelu 
Ensimmäisessä erässä Venäjä teki johtomaalin. Toinen erä oli maaliton ja viimeiseen erään lähdettiin Venäjän ollessa 1-0-johtoasemassa.

Kolmannessa erässä Suomi nousi tasoihin 1-1 Patrik Laineen maalilla. Andrei Svetlakov vei Venäjän taas johtoon, kunnes Sebastian Aho tasoitti pelin 2-2 tilanteeseen. Kapteenina toiminut Mikko Rantanen ohjasi Vili Saarijärven laukauksen maaliin ylivoimalla kaksi minuuttia ennen erän päätöstä, vieden Suomen 2-3-johtoon. Svetlakov tasoitti pelin kuusi sekuntia ennen erän ja ottelun päättymistä Venäjän pelatessa ilman maalivahtia, ja näin ollen ottelu eteni jatkoerään.

Jatkoerässä Kasperi Kapanen teki voittomaalin ajassa 61.33 vanhanaikaisella.Kasperi Kapanen ratkaisi vanhanaikaisella! Suomi on nuorten maailmanmestari! YLE 5.1.2016

 Mestaruuden juhlinta 
Nuorten Leijonien kultajuhlat järjestettiin Helsingissä Mäntymäen kentällä loppiaisiltana.Kultajuhlat uudessa paikassa – Mäntymäen kenttä klo 15; YLE 6.1.2016 Kentällä oli mukana juhlimassa tuhansia ihmisiä –20 °C pakkasesta huolimatta.

 Joukkue 
PelipaikkaNum.PelaajaJoukkueMV1 Kaapo Kähkönen BluesMV30Veini Vehviläinen JYPMV31Emil Larmi Peliitat (Mestis)P2Sami Niku JYP P3Miro Keskitalo TPSP4Olli Juolevi London Knights (OHL)P5Eetu Sopanen Peliitat (Mestis)P6Joni Tuulola HPKP7Niko Mikkola KalPaP18Vili Saarijärvi Flint Firebirds (OHL)H9Jesse Puljujärvi KärpätH10Roope Hintz A HIFKH12Kasper Björkqvist Blues (A-SML)H13Miska Siikonen PelicansH15Mikko Rantanen C San Antonio Rampage (AHL)H19Aleksi Saarela ÄssätH20Sebastian Aho A KärpätH21Antti Kalapudas KärpätH23Sebastian Repo PelicansH24Kasperi Kapanen Toronto Marlies (AHL)H25Julius Nättinen Barrie Colts (OHL)H28Juho Lammikko Kingston Frontenacs (OHL)H29Patrik Laine Tappara

 Tilastoja 
 Koko Suomen joukkue 
Suomi oli turnauksen kärkijoukkue maalinteko- ja ylivoimatehokkuudessa. Yleinen maalintekotehokkuus oli huippuluokkaa: 230 laukauksesta maalia kohti 35 meni sisään tehokkuuden ollessa 15,22 %, lähes prosenttiyksikön parempi kuin tilastossa toiseksi tulleilla Yhdysvalloilla (14,23 %). Yhdysvallat ja Suomi olivat maalintekotilastossa selkeästi parhaat, kolmas eli Ruotsi jäi 11,28 prosenttiin. Ylivoimapeli kuului turnauksessa Suomen vahvuuksiin,"Suomen ylivoimapeli oli uskomatonta" - Tshekin kiekkonuoria luotsaava Jakub Petr sai todistaa Nuorten Leijonien ylivoiman tehokkuuden; Yle 1.1.2016 mikä näkyi myös tilastoissa. Turnauksen jälkeen Suomen ylivoimaprosentti oli 37,50. Alkulohkon jälkeen se oli 50 % tarkoittaen joka toisen ylivoiman tuoneen maalin, mutta onnistumistehokkuus laski hieman turnauksen edetessä. Yli 30 prosentin pääsivät ja kolmen kärjen Suomen kanssa muodostivat Kanada (33,33 %) ja Venäjä (30 %).http://www.worldjunior2016.com/fi/tilastot/#teams 

 Yksittäiset pelaajat  
Suomen ykkösketju otti turnauksen pistepörssissä kolmoisvoiton, kun Jesse Puljujärvi keräsi tehopisteet 5+12=17, Sebastian Aho 5+9=14 ja Patrik Laine 7+6=13. Pistepörssin 20 parhaan joukkoon mahtuivat Suomen joukkueesta myös puolustaja Olli Juolevi (0+9=9, 9. sija) ja hyökkääjä Aleksi Saarela (4+3=7, 16. sija). Lisäksi Juolevi oli puolustajien pistepörssin kakkonen. Patrik Laine jakoi turnauksen maalikuninkuuden Yhdysvaltojen Auston Matthewsin kanssa seitsemällä osumalla. Aho ja Puljujärvi jakoivat maalipörssin kolmannen sijan Venäjän Vladislav Kamenevin kanssa viidellä osumalla.

Maaliin johtaneissa syötöissä suomalaiset veivät myös kolmoisvoiton, kun Puljujärvi keräsi kaksitoista syöttöpistettä sekä Aho ja Juolevi yhdeksän syöttöpistettä. Turnauksen plus-miinus-tilastossa Sebastian Aho sijoittui toiseksi +/- -lukemalla 9. Maalivahti Kaapo Kähkönen sijoittui torjuntaprosenttivertailussa neljänneksi (90,91 %).

 Turnauksen tähdistö 
Nuorten MM-kisojen MVP:ksi eli arvokkaimmaksi pelaajaksi ja parhaaksi hyökkääjäksi valittiin Jesse Puljujärvi. Tähdistökentällisiin valittiin Suomesta puolustajista Juolevi ja hyökkääjistä Puljujärvi sekä Laine.Puljujärvi MVP, paras hyökkääjä - Kolme suomalaisia tähdistössä; IIHF 6.1.2016 

 PuLa-Aho-ketju 
PuLa-Aho-ketju, joka on nimetty viitaten pelaajien sukunimiin ja G. Pula-ahoon, oli Jesse Puljujärven, Sebastian Ahon ja Patrik Laineen muodostama hyökkäysketju. Puljujärvi ja Laine toimivat ketjussa laitahyökkääjinä, Ahon ollessa keskushyökkääjä. Ketjusta käytettiin myös nimitystä "PAhoLaine"-nimitystä, siis Puljujärvi, Aho ja Laine.

Joukkueen päävalmentaja Jukka Jalonen oli ollut suuressa roolissa ketjun muodostamisessa. Hän kertoi haastattelussa: ”Huikea ketju kaikin puolin. Kaverit pelaavat aivan ilmiömäistä lätkää varsinkin hyökkäyssuuntaan. Sitä on hienoa katsella, miten kiekko liikkuu ja miten peliä pelataan yhdessä. Siinä on erilaisia pelaajia, mutta todella maailmanluokan pelaajia. Harvoin tuollaista kolmikkoa pääsee valmentamaan edes miehissä.”http://www.urheilulehti.fi/jaakiekko/taman-takia-suomen-superketju-dominoi-mm-kisoja-ilmiomaista-latkaa 

MM-turnauksessa ketju oli suorastaan dominoiva pelistä toiseen. Puljujärvi, Aho ja Laine pitivät alkusarjan jälkeen turnauksen pistepörssin kärkisijoja. Puljujärvi oli ensimmäisellä sijalla tehoilla 5+7=12, Aho toisena pistein 3+6=9 ja Laine kolmantena pistein 4+4=8. Myös maalitehokkuudessa kolmikko oli siihenastisen turnauksen kärkeä: Puljujärvi oli ykkösenä viidellä maalillaan, Laine toisena neljällä ja Aho neljäntenä kolmella osumallaan. 

Alkusarjan jälkeen PuLa-Aho-ketju ei enää saanut aikaan yhtä paljon tehopisteitä kuin aiemmin. Kasperi Kapasen mukaan ketju kuitenkin kannatteli Suomen joukkuetta ottelusta toiseen luomalla vaarallisia tilanteita vastustajan päätyyn lähes joka vaihdossa.http://www.mtv.fi/sport/jaakiekko/leijonat/artikkeli/kapanen-vain-nauraa-superketjulle-kolmikko-pimittaa-salaisuutta/5634992  Ketjun hyökkääjät olivat lopulta turnauksen pistepörssin kolmella kärkisijalla, ja Puljujärvi valittiin kisojen arvokkaimmaksi pelaajaksi, parhaaksi hyökkääjäksi sekä tähdistökentälliseen Laineen kanssa.

 Ketjun tilastoja 
Ketjun jäsenet olivat myös turnauksen pistetilaston kolme parasta pelaajaa.

+Ketjun hyökkääjien tehot nuorten MM-kisoissahttp://www.worldjunior2016.com/fi/tilastot/#players  Pelaaja  Ottelut  Maalit  Syötöt  Yhteensä  7  5  12  17  7  5  9  14  7  7  6  13

 Lähteet 

 Kirjallisuutta 


Luokka:Jääkiekon nuorten maailmanmestaruuskilpailut
Luokka:Suomen jääkiekko